stanford-oval/wikipedia huggingface dataset:
เพอร์โซนา 5: ดิแอนิเมชัน

| --- | --- |
เพอร์โซนา 5: ดิแอนิเมชัน

แนว: ศาลเตี้ย
สร้างโดย: แอตลัส
อนิเมะโทรทัศน์
กำกับโดย: Masashi Ishihama
อำนวยการสร้างโดย: Kazuki Adachi Ken Kawakita Kozue Kaneniwa Yoshikazu Tanaka  (ตอนที่ 1–27) Hirohito Shindō  (ตอนที่ 28, โอวีเอ)
เขียนบทโดย: Shinichi Inotsume Kazuho Hyodo Noboru Kimura
ดนตรีโดย: Shoji Meguro
สตูดิโอ: โคลเวอร์เวิกส์
ถือสิทธิ์โดย: ออสตราเลเชีย แมดแมนเอ็นเตอร์เทนเมนต์อเมริกาเหนือ อะนิเพล็กซ์ออฟอเมริกาสหราชอาณาจักร อนิเมะลิมิเต็ด
เครือข่าย: โตเกียวเอ็มเอ็กซ์, GTV, GYT, BS11, MBS, AT-X
เครือข่ายภาษาอังกฤษ: เอเชียตะวันออกเฉียงใต้ อนิพลัสเอเชีย
ฉาย:  8 เมษายน พ.ศ. 2561  –  23 มีนาคม พ.ศ. 2562
ตอน: 26 + 2 ตอนพิเศษ + 2 โอวีเอ
เพอร์โซนา 5: ดิแอนิเมชัน (อังกฤษ: Persona 5: The Animation) เป็นซีรีส์อนิเมะโทรทัศน์ที่ผลิตโดยโคลเวอร์เวิกส์ โดยดัดแปลงจากเกม เพอร์โซนา 5 ที่พัฒนาโดยแอตลัส อนิเมะโทรทัศน์กำกับโดย Masashi Ishihama และเขียนบทโดย Shinichi Inotsume โดย Tomomi Ishikawa ดัดแปลงการออกแบบตัวละครดั้งเดิมของ Shigenori Soejima สำหรับแอนิเมชัน Kazuma Kaneko พนักงานของแอตลัสได้สร้างการออกแบบปีศาจดั้งเดิมขึ้นมา ในขณะที่ Shoji Meguro ผู้ประพันธ์เพลงได้กลับมารับบทของเขาจากเกม
อนิเมะโทรทัศน์มีทั้งหมด 26 ตอนออกอากาศในญี่ปุ่นระหว่างเดือนเมษายนถึงกันยายน พ.ศ. 2561 ตามด้วยตอนพิเศษสี่ตอน ตอนที่ 1 ออกอากาศในเดือนธันวาคม พ.ศ. 2561 ตอนที่ 2 ในเดือนมีนาคม พ.ศ. 2562 และอีก 2 ตอนที่มาในรูปแบบบลูเรย์ที่วางจำหน่ายในเดือนพฤษภาคมและมิถุนายน พ.ศ. 2562 ซึ่งรวมแอนิเมชันโทรทัศน์พิเศษโดยเอ-1 พิกเจอร์ส เดอะเดย์เบรกเกอร์ ที่ออกอากาศก่อนที่เกมวางจำหน่ายในญี่ปุ่นในเดือนกันยายน พ.ศ. 2559 ซีรีส์นี้อะนิเพล็กซ์ออฟอเมริกาได้ลิขสิทธิ์ฉายในอเมริกาเหนือ
การผลิด

อนิเมะพิเศษทางโทรทัศน์เรื่อง เดอะเดย์เบรกเกอร์ ได้รับการประกาศระหว่างงานแสดงของแอตลัสที่งานโตเกียวเกมโชว์ในเดือนกันยายน พ.ศ. 2558 ชื่อของตอนพิเศษได้รับการเปิดเผยในชื่อ เพอร์โซนา 5: ดิแอนิเมชัน - เดอะเดย์เบรกเกอร์ ในเดือนกรกฎาคม พ.ศ. 2559 โดยมี Takaharu Ozaki เป็นผู้กำกับ Shinichi Inotsume เป็นผู้เขียนบท Toshiyuki Yahagi และ Keita Matsumoto เป็นผู้ออกแบบตัวละคร และเอ-1 พิกเจอร์สเป็นสตูดิโอผลิด อนิเมะออกอากาศในวันที่ 3 กันยายน พ.ศ. 2559  โดยมีความยาว 24 นาทีทางโตเกียวเอ็มเอกซ์ ต่อมามีการออกอากาศทาง GTV, GYT และ BS11 อะนิเพล็กซ์ออฟอเมริกาได้ลิขสิทธิ์ฉายตอนพิเศษในอเมริกาเหนือในเดือนตุลาคม พ.ศ. 2559
ซีรีส์อนิเมะโทรทัศน์ 26 ตอน ได้รับการประกาศในเดือนกรกฎาคม พ.ศ. 2560 สำหรับการออกอากาศใน พ.ศ. 2561 โดยมีโคลเวอร์เวิกส์เป็นผู้ทำซีรีส์แอนิเมชัน อนิเมะโทรทัศน์นี้กำกับโดย Masashi Ishihama และเขียนบทโดย Inotsume และมีการออกแบบตัวละครและปีศาจที่ดัดแปลงมาจากเกมโดย Tomomi Ishikawa และ Kazuma Kaneko ตามลำดับ เพลงประกอบประพันธ์ขึ้นโดย Shoji Meguro ผู้แต่งเพลงประกอบดั้งเดิมของเกม ซึ่งเขียนทั้งเนื้อร้องใหม่และเรียบเรียงเพลงจากเกม Lyn ร้องเพลงเปิดและเพลงจบของซีรีส์ เพลงเปิดคือ "Break In to Break Out" (ตอนที่ 1–13) และ "Dark Sun" (ตอนที่ 14–26) ส่วนเพลงจบคือ "Infinity" (ตอนที่ 2-13), "Found a Light" (ตอนที่ 8) และ "Autonomy" (ตอนที่ 14–26) ซีรีส์นี้ออกอากาศทางช่องโตเกียวเอ็มเอกซ์และเครือข่ายอื่น ๆ ตั้งแต่วันที่ 7 เมษายน ถึงวันที่ 30 กันยายน พ.ศ. 2561 ครึ่งแรกของบทส่งท้ายซีรีส์ชื่อตอน Dark Sun... ออกอากาศในวันที่ 30 ธันวาคม 2018 ตอนพิเศษทางโทรทัศน์เรื่องที่ 2 ชื่อ Stars and Ours อันเป็นช่วงครึ่งหลังของบทส่งท้าย ออกอากาศในวันที่ 23 มีนาคม พ.ศ. 2562 มีการประกาศตอนพิเศษ 2 ตอนสุดท้ายที่จะรวมเป็นตอนพิเศษในบลูเรย์/ดีวีดีชุดที่ 11 และ 12 ของซีรีส์
แหล่งข้อมูลอื่น

เว็บไซต์ทางการ
เพอร์โซนา 5: ดิแอนิเมชัน  ที่เครือข่ายข่าวอนิเมะ
Persona 5: The Animation – The Day Breakers  ที่เครือข่ายข่าวอนิเมะ
| ด ค กโคลเวอร์เวิกส์ |
| --- | --- |
ซีรีส์โทรทัศน์:  Slow Start (2018)  Darling in the Franxx (2018)  เพอร์โซนา 5: ดิแอนิเมชัน (2018)  เรื่องฝันปั่นป่วยของผมกับรุ่นพี่บันนี่เกิร์ล (2018)  รู้ตัวอีกทีก็ตกเป็นของผู้ชายอันดับ 1 ที่สาวๆ อยากให้กอดไปซะแล้ว (2018)  Ace Attorney Season 2 (2018–2019)  แฟรี่เทล ศึกจอมเวทอภินิหาร (2018–2019)  พันธสัญญาเนเวอร์แลนด์ (2019–2021)  Fate/Grand Order - Absolute Demonic Front: Babylonia (2019–2020)  Auto Boy - Carl from Mobile Land (2020–2022)  มือปราบทายาทเศรษฐี (2020)  โฮริมิยะ สาวมั่นกับนายมืดมน (2021)  วันเดอร์เอ็ก ไพรออริตี (2021)  ชาโดว์เฮาส์ (2021–2022)  โตเกียวเขต 24 (2022)  หนุ่มเย็บผ้ากับสาวนักคอสเพลย์ (2022)  ชุดกะลาสีของอาเคบิจัง (2022)  สปาย × แฟมิลี (2022–present)  ในใจของคุโนอิจิ สึบากิ (2022)  บจจิเดอะร็อก! (2022)  ยูไนต์อัพ! (2023)  โฮริมิยะ สาวมั่นกับนายมืดมน -ส่วนเติมเต็ม- (2023)  วินด์เบรกเกอร์ (2024)  คน (ลึก) ไขปริศนา (ลับ) บทโรงเรียนประจำ (2024)  นายน้อยจอมโกย ก้าวสู่เส้นทางแห่งวีรบุรุษ (2024)  ถ้าสาวกิลด์จะเหนื่อยเบอร์นี้ ขอไปขยี้บอสเองได้มั้ยคะ (2025)  ยูไนต์อัพ! Uni:Birth (2025)  คน (ลึก) ไขปริศนา (ลับ) Emerald Witch Arc (2025)  ดอกรักผลิบานที่กลางใจ (2025) 
ภาพยนตร์:  เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ (2019)  Her Blue Sky (2019)  Saekano the Movie: Finale (2019)  Fate/Grand Order: Final Singularity-Grand Temple of Time: Solomon (2021)  Dakaichi: Spain Arc (2021)  เรื่องฝันปั่นป่วยของผมกับน้องสาวออกนอกบ้าน (2023)  Spy × Family Code: White (2023)  เรื่องฝันปั่นป่วยของผมกับสาวน้อยสะพายกระเป๋า (2023) 
โอเอ็นเอ/โอวีเอ:  The Diary of Our Days (2018)  Persona 5: The Animation - Proof of Justice (2019)  Persona 5: The Animation - A Magical Valentine's Day (2019)  Sakura Wars: Sakura Kakumei Hana Saku Otome-tachi (2020)  Powerful Pro Yakyū Powerful Kōkō-hen (2021)  VOY@GER (2021) 
เกี่ยวข้อง:  เอ-1 พิกเจอร์ส  อะนิเพล็กซ์ 
  หมวดหมู่
เพ็ตซาวส์

เพ็ตซาวส์ (อังกฤษ: Pet Sounds) เป็นสตูดิโออัลบั้มที่สิบเอ็ดของวงดนตรีร็อกอเมริกัน เดอะบีชบอยส์ ออกจำหน่ายวันที่ 16 พฤษภาคม ค.ศ. 1966 ได้รับการตอบรับค่อนข้างดีในสหรัฐอเมริกา แต่ประสบความสำเร็จต่างประเทศในทันที โดยสื่ออังกฤษขนานนามว่าเป็น "อัลบั้มเพลงป็อปที่ก้าวหน้ามากที่สุด" (the most progressive pop album ever) อัลบั้มขึ้นอันดับที่สองในสหราชอาณาจักร แต่ขึ้นอันดับสิบในสหรัฐอเมริกา ถือว่าอยู่อันดับต่ำกว่าอัลบั้มหลายอัลบั้มก่อนหน้า ในหลายปีต่อมา อัลบั้มได้รับคำยกย่องทั่วโลกอย่างล้นหลามจากนักวิจารณ์และนักดนตรี และนับว่าเป็นหนึ่งในผลงานที่มีอิทธิพลมากที่สุดในประวัติศาสตร์ดนตรีสมัยนิยม
เพศหญิง

สัญลักษณ์เพศหญิง
เพศหญิง (♀) หรือเพศเมีย (อังกฤษ: female) คือเพศหนึ่งของสิ่งมีชีวิต ที่ผลิตเซลล์สืบพันธุ์ที่เรียกว่า เซลล์ไข่ โดยเซลล์ไข่สามารถรวมกับเซลล์สืบพันธุ์ของเพศชายที่เรียกว่า อสุจิ เกิดขั้นตอนที่เรียกว่าการผสมพันธุ์ เพศหญิงไม่สามารถสืบพันธุ์ได้โดยปราศจากการเข้าถึงอสุจิของเพศชายอย่างน้อย 1 เซลล์ แต่สิ่งมีชีวิตบางอย่างสามารถสืบพันธุ์ได้โดยอาศัยการสืบพันธุ์หรือไม่อาศัยการสืบพันธุ์ แต่ละสปีชีส์ไม่ได้มีระบบทางเพศที่เหมือนกัน ในมนุษย์และในสัตว์ส่วนใหญ่  การสืบพันธุ์ถือเป็นกลไกทางพันธุกรรมแต่ในบางสปีชีส์แล้วสามารถเกิดในจากทางด้านสังคม สิ่งแวดล้อมและปัจจัยอื่น
ดูเพิ่ม

ผู้หญิง
สตรีภาพ
เฟซปาล์ม

รูปปั้นใน Tuileries Garden ที่ปารีส
เฟซปาล์ม (อังกฤษ: facepalm หรืออาจเขียนว่า face-palm หรือ face palm) เป็นลักษณะท่าทางที่แบบมือข้างหนึ่งมาประกบหน้าในลักษณะที่ก้มหน้าอยู่ โดยลักษณะท่าทางนี้พบได้จากหลายหลายวัฒนธรรม แสดงถึงอาการสิ้นหวัง เสียใจ อาย ตกใจ ประหลาดใจ หรือทำเพื่อถากถาง
เพลย์สเตชัน 4

| --- | --- |

เครื่องเล่นวีดีโอเกมเพลย์สเตชัน 4 พร้อมด้วยจอยควบคุมดูอัลช็อก 4
ชื่อเรียกอื่น: พีเอส 4
ผู้พัฒนา: โซนี่ อินเตอร์แอ็กทีฟ เอนเตอร์เทนเมนต์
ผู้ผลิต: โซนี่อิเล็กทรอนิกส์, ฟ็อกซ์คอนน์
ตระกูล: เพลย์สเตชัน
ชนิด: เครื่องเล่นวีดีโอเกมภายในบ้าน
รุ่นที่: รุ่นที่ 8
วางจำหน่าย: NA: 15 พฤศจิกายน 2013 PAL: 29 พฤศจิกายน 2013 JP: 22 กุมภาพันธ์ 2014
พร้อมการค้าปลีก: 2013–ปัจจุบัน
ราคาเบื้องต้น: US$399.99, €399.99, £349.99
ยกเลิก: JP: 5 มกราคม 2021 (บางรุ่น)
หน่วยขาย: 106 ล้าน (ข้อมูลเมื่อ 31 ธันวาคม ค.ศ.  2019 (2019 -12-31))
หน่วยส่ง: 117.2 ล้าน (ข้อมูลเมื่อ 31 มีนาคม ค.ศ.  2022 (2022 -03-31))
สื่อ: บลูเรย์ ดีวีดี การจำหน่ายแบบดิจิทัล
ระบบปฏิบัติการ: PlayStation 4 system software
พลังงาน: Via internal wide voltage range (110–240 V AC 50 Hz/60 Hz) switched-mode power supply
หน่วยประมวลผล: Semi-custom 8-core AMD x86-64 Jaguar 1.6 GHz CPU (2.13 GHz on PS4 Pro) (รวมเข้ากับ APU)  ชุดประมวลผลทุติยภูมิพลังงานต่ำ (สำหรับกิจกรรมเบื้องหลัง)
ความจุ:   ความจุ: 500 GB, 1 TB, 2 TB  ประเภท: ฮาร์ดดิสก์; เอสเอสดี (ผู้ใช้ติดตั้งได้)  ผู้ใช้อัปเกรดได้: ใช่ 
หน่วยความจำ:   ทุกรุ่น: 8 GB GDDR5 RAM  พีเอส 4 และสลิม: 256 MB DDR3 RAM (สำหรับกิจกรรมเบื้องหลัง)  โปร: 1 GB DDR3 RAM (สำหรับกิจกรรมเบื้องหลัง) 
การแสดงผล:   พีเอส 4 และสลิม: 480p, 720p, 1080i, 1080p ผ่าน HDMI 2.0a  โปร: 4K UHD ผ่าน HDMI 2.0b 
กราฟฟิก: Custom AMD GCN Radeon integrated into APU; clocked at 800 MHz (911 MHz on PS4 Pro)
ควบคุมผ่าน: ดูอัลช็อก 4, PlayStation Move, เพลย์สเตชัน วิตา
กล้อง: PlayStation Camera
การเชื่อมต่อ:   ทุกรุ่น: HDMI, Gigabit Ethernet  พีเอส 4: Wi-Fi IEEE 802.11n, Bluetooth 2.1, USB 3.0  สลิมและโปร: Wi-Fi IEEE 802.11ac, Bluetooth 4.0, USB 3.1 
บริการออนไลน์: เพลย์สเตชัน เน็ตเวิร์ก เพลย์สเตชัน พลัส
มิติ:   พีเอส 4: 2.09 โดย 12 โดย 10.8 นิ้ว (53 โดย 305 โดย 274 มิลลิเมตร)  สลิม: 1.54 โดย 11.3 โดย 10.4 นิ้ว (39 โดย 287 โดย 264 มิลลิเมตร)  โปร: 2.17 โดย 12.9 โดย 11.6 นิ้ว (55 โดย 328 โดย 295 มิลลิเมตร) 
น้ำหนัก:   พีเอส 4 (รุ่นที่ 1): 2.8 กิโลกรัม (6.2 ปอนด์)  พีเอส 4 (รุ่นที่ 2): 2.5 กิโลกรัม (5.5 ปอนด์)  สลิม: 2.1 กิโลกรัม (4.6 ปอนด์)  โปร: 3.3 กิโลกรัม (7.3 ปอนด์) 
รุ่นก่อนหน้า: เพลย์สเตชัน 3
รุ่นต่อไป: เพลย์สเตชัน 5
เว็บไซต์: playstation.com/ps4/
เพลย์สเตชัน 4 หรือ PS4 (อังกฤษ: PlayStation 4) เป็นเครื่องเล่นวิดีโอเกมตระกูลเพลย์สเตชันรุ่นที่ 4  ของบริษัทโซนี่คอมพิวเตอร์เอ็นเตอร์เทนเมนต์ เปิดตัวต่อจากเพลย์สเตชัน 3 ที่งานแถลงข่าวรอบสื่อมวลชนในวันที่ 20 กุมภาพันธ์ 2013 และเริ่มวางจำหน่ายในวันที่ 15 พฤศจิกายน 2013 ในทวีปอเมริกาเหนือ และต่อมาในวันที่ 29 พฤศจิกายน 2013 จึงวางจำหน่ายในยุโรปและออสเตรเลีย เพลย์สเตชัน 4 มีคู่แข่งที่สำคัญคือ Wii Uของนินเท็นโด และXbox Oneของไมโครซอฟท์ โซนี่ได้จำหน่ายเพลย์สเตชัน 4 ไปแล้วทั้งสิ้นกว่า 110 ล้านเครื่องทั่วโลก ณ เดือนพฤษภาคม 2020 เป็นเครื่องเล่นวีดีโอเกมยุคที่แปดที่ขายดีที่สุดแซงหน้านินเท็นโด 3DS
รุ่นย่อย > เพลย์สเตชัน 4

เพลย์สเตชัน 4 มีระบบประมวลผลระดับเซลล์ที่ซับซ้อนกว่าเพลย์สเตชันรุ่นก่อน โดยหน่วยประมวลผลเร่ง AMD x86-64 ที่นำมาใช้นี้ เป็นที่คาดหวังว่าจะช่วยดึงดูดนักพัฒนาในวงกว้างมาช่วยพัฒนาระบบ นอกจากนี้ หน่วยประมวลผลกราฟิกส์ของเพลย์สเตชัน 4 สามารถคำนวณทศนิยมลอยได้ถึง 1.843 ล้านล้านคำสั่งต่อวินาที (1.843 เทระฟล็อปส์) โซนี่ถึงกับกล่าวต่อนิตยสาร Edge ว่า เพลย์สเตชัน 4 นั้นเป็น "เครื่องเล่นวีดีโอเกมที่ทรงพลังที่สุดในโลก" นอกจากนี้ นักพัฒนาเกมหลายคนยังออกมาระบุอีกว่า ความเร็วของเพลยสเตชัน 4 นั้น ทิ้งห่างเอ็กซ์บ็อกซ์วันอย่างไม่เห็นฝุ่น
เพลย์สเตชัน 4 สามารถเข้าถึงกิจกรรมและบริการออนไลน์ต่างๆได้ ผ่านทางเพลย์สเตชันแอป (PlayStation App) ที่ออกแบบมาเพื่อปรับปรุงการเล่นเกมผ่านอุปกรณ์พกพา ไอโอเอส และ แอนดรอยด์ และยังมีเพลย์สเตชันนาว (PlayStation Now) ที่เป็นการเล่นเกมผ่านฐานข้อมูลออนไลน์ (คลาวด์) โดยการสตรีมมิง นอกจากนี้ยังมีระบบ Remote Play ที่ทำให้ผู้เล่นสามารถเล่นเกมแบบไร้สายผ่านเครื่องเพลยสเตชัน 4 ของตนเองจากที่ไหนก็ได้ไม่ว่าในบ้านหรือนอกบ้านผ่านอุปกรณ์แสดงผลทุติยภูมิอย่าง เพลย์สเตชันวีต้า, โทรศัพท์สมาร์ทโฟน, แท็บเล็ตวินโดวส์และแมค หรือ โทรศัพท์ XPERIA ของโซนี่ที่เชื่อมต่ออินเทอร์เน็ตแล้ว
โซนี่ยังให้ความสำคัญกับการเล่นเกมผ่านสังคมออนไลน์ จอยควบคุมแบบใหม่มีปุ่ม "Share" อยู่ ทำให้สามารถจับภาพหรือวีดีโอบนจอขณะเล่นเกมได้ ผู้เล่นสามารถถ่ายทอดหรือรับชมการเล่นเกมผ่านการสตริมมิงแบบสดได้ นอกจากนี้ คุณลักษณะที่เรียกว่า Share Play ยังสามารถเชิญเพื่อนที่มีเพลย์สเตชัน 4 มาร่วมเล่นเกมด้วยกันได้ แม้ว่าเครื่องเพลย์สเตชันของเพื่อนจะไม่มีเกมเกมเดียวกันอยู่ในเครื่องก็ตาม และด้วยคุณลักษณะเหล่านี้เอง ทำให้ในปี 2014 เพลย์สเตชัน 4 กลายเป็นเครื่องเล่นเกมที่มียอดขายเป็นอันดับหนึ่งของโลก
เพลย์สเตชัน 4 มีราคาเปิดตัวในสหรัฐคือ 399 ดอลลาร์ และในไทยคือ 19,990 บาท โดยวางตลาดในไทยเมื่อ 17 มกราคม 2014
รุ่นย่อย > เพลย์สเตชัน 4 สลิม

PlayStation 4 Slim เปิดตัวเมื่อ 7 กุมภาพันธ์ ค.ศ. 2016 และวางจำหน่ายเมื่อ 15 กันยายนในปีเดียวกัน ราคาเปิดตัวในไทยคือ 12,999 บาท รุ่นสลิมนี้มาแทนที่เพลย์สเตชัน 4 รุ่นเดิมซึ่งยุติสายการผลิต รุ่นสลิมนี้มีองค์ประกอบและคุณสมบัติภายในเหมือนกับรุ่นเดิมทุกอย่าง แต่รองรับมาตรฐาน WiFi มากขึ้น มีรูปร่างที่บางลงและมีน้ำหนักที่เบาลง และยังกินไฟน้อยกว่ารุ่นเดิม 35%
รุ่นย่อย > เพลย์สเตชัน 4 โปร

| --- | --- |
ตัวเครื่องเพลย์สเตชัน 4 โปร
ผู้พัฒนา: โซนี่อินเตอร์แอ็กทีฟเอ็นเตอร์เทนเมนต์
วางจำหน่าย: 10 พฤศจิกายน 2016
สื่อ: Blu-ray, DVD
ระบบปฏิบัติการ: PlayStation 4 system software, FreeBSD 9.2
หน่วยประมวลผล: 2.1GHz 8-core AMD Jaguar
ความจุ: 1 TB
หน่วยความจำ: 8 GB GDDR5 และ 1 GB DDR3 RAM (สำหรับกิจกรรมเบื้องหลัง)
การแสดงผล: HDMI (480p, 720p, 1080i, 1080p, และ 4K)
กราฟฟิก: Semi-custom AMD GCN Radeon (รวมเข้ากับ APU)
ควบคุมผ่าน: DualShock 4, PlayStation Move, PlayStation Vita
การเชื่อมต่อ: 802.11 b/g/n Wireless, Bluetooth 2.1, USB 4.0, Ethernet 10/100/1000
บริการออนไลน์: PlayStation Network
PlayStation 4 Pro ได้ถูกเปิดตัวเมื่อวันที่ 7 กุมภาพันธ์ ค.ศ. 2016 และเริ่มวางจำหน่ายเมื่อ 10 พฤศจิกายนในปีเดียวกัน มีหมายเลขโมเดลคือ CUH-7000 ซึ่งรุ่นโปรนี้เป็นรุ่นอัปเดตจากเพลย์สเตชัน 4 รุ่นเดิม โดยมี GPU ถึง 4.2 เทราฟล็อปซึ่งมากกว่ารุ่นเดิมถึง 128% และยังมีมี CPU ที่แรงกว่าเดิม ซึ่งคุณลักษณะที่แรงกว่าเดิมนี้ถูกออกแบบมาเพื่อให้สามารถเล่นเกมที่ความคมชัดระดับ 4K ได้ และยังช่วยให้เพลย์สเตชัน วีอาร์แสดงผลได้ดีขึ้นด้วย และที่พิเศษคือรุ่นโปรนี้ยังได้เพิ่มขนาดแรมสำรอง จาก 256MB เป็น 1GB สำหรับรันแอปพลิเคชันเบื้องหลัง ทำให้การสลับหน้าจอออกจากเกมไปยังแอพลิเคชันอื่นทำได้โดยไม่สะดุด
เกมทุกเกมที่เล่นได้ในเพลย์สเตชัน 4 รุ่นเดิมจะสามารถนำมาเล่นในรุ่นโปรได้ อย่างไรก็ตาม จะมีบางเกมที่ถูกพัฒนามาเพื่อการแสดงผลที่ดีกว่าเดิมในรุ่นโปรโดยเฉพาะ และแม้ว่ารุ่นโปรจะสามารถเล่นวีดีโอสตรีมมิงที่ความชัดระดับ 4K ได้ แต่ก็ไม่สามารถอ่านแผ่น Ultra HD Blu-ray ได้ นอกจากนี้ รุ่นโปรยังเป็นรุ่นเดียวที่สามารถใช้งาน Remote Play ที่ความคมชัดระดับ 1080p ได้ ในขณะที่รุ่นเดิมและสลิมทำได้สูงสุดแค่ 720p
รุ่นโปรสามารถประมวลผลความคมชัดระดับ 4K ได้ที่ 30 เฟรมต่อวินาที หากตั้งค่าความคมชัดไว้ที่ 1080p จะสามารถเพิ่มเฟรมเรตไปได้สูงสุดถึง 60 เฟรมต่อวินาทีและมีกราฟิกที่ดีขึ้น รุ่นโปรเริ่มวางจำหน่ายในเมื่อ 16 พฤศจิกายน 2016 ราคาวางตลาดในสหรัฐคือ 499 ดอลลาร์ และในไทยคือ 16,990 บาท
อุปกรณ์พื้นฐานและอุปกรณ์เสริม

จอยควบคุม DualShock 4
PlayStation Move Navigator
PlayStation Move Controller
กล้อง PlayStation Camera
เพลย์สเตชัน วีอาร์
การวางจำหน่าย

| วันที่ | ประเทศที่วางจำหน่าย |
| --- | --- |
15 พฤศจิกายน 2013:    สหรัฐ  แคนาดา
29 พฤศจิกายน 2013:   สหราชอาณาจักร  ไอร์แลนด์  ฝรั่งเศส  ฝรั่งเศส  เบลเยียม  เนเธอร์แลนด์  ลักเซมเบิร์ก  เยอรมนี  สวิตเซอร์แลนด์  ออสเตรีย  อิตาลี  สเปน  โปรตุเกส  เดนมาร์ก  สวีเดน  นอร์เวย์  ฟินแลนด์  โปแลนด์  รัสเซีย  ออสเตรเลีย  นิวซีแลนด์  บราซิล  อาร์เจนตินา  ชิลี  โคลอมเบีย  คอสตาริกา  เอลซัลวาดอร์  กัวเตมาลา  เม็กซิโก  ปานามา  เปรู
13 ธันวาคม 2013:   แอฟริกาใต้  สหรัฐอาหรับเอมิเรตส์  ซาอุดีอาระเบีย  คูเวต  กาตาร์  บาห์เรน  โอมาน  เช็กเกีย  สโลวาเกีย  กรีซ  ตุรกี  โบลิเวีย  นิการากัว  ปารากวัย  อุรุกวัย  เวเนซุเอลา
17 ธันวาคม 2013:   ฮ่องกง  เกาหลีใต้
18 ธันวาคม 2013:   ไต้หวัน
19 ธันวาคม 2013:   สิงคโปร์
20 ธันวาคม 2013:   มาเลเซีย
6 มกราคม 2014:   อินเดีย
9 มกราคม 2014:   อินโดนีเซีย
14 มกราคม 2014:    ฟิลิปปินส์  ไทย
22 มกราคม 2014:   ญี่ปุ่น
20 มีนาคม 2015:   สาธารณรัฐประชาชนจีน
แหล่งข้อมูลอื่น

US Official Site (อังกฤษ)
UK Official Site เก็บถาวร 2013-06-11 ที่ เวย์แบ็กแมชชีน (อังกฤษ)
Japanese Official Site เก็บถาวร 2013-05-17 ที่ เวย์แบ็กแมชชีน (ญี่ปุ่น)
| ด ค กเพลย์สเตชัน |
| --- | --- |
ประจำบ้าน:  PlayStation  PlayStation 2 (PSX)  PlayStation 3  PlayStation 4  PlayStation 5 
แบบพกพา:  PocketStation  PlayStation Portable  PlayStation Vita 
อุปกรณ์อื่นๆ:  DualShock  PlayStation Camera  PlayStation VR (และ VR2) 
เพลย์สเตชัน 4 ในงาน E3 2013
เพียร์สัน โฟเด

| Pierson Fodé |
| --- | --- |
โฟเดในเดือนสิงหาคม 2015
เกิด:  (1991-11-06) พฤศจิกายน 6, 1991 (33 ปี) โมเสสเลค วอชิงตัน, สหรัฐ
อาชีพ: นักแสดง นายแบบ
ปีปฏิบัติงาน: 2012–ปัจจุบัน
เว็บไซต์: piersonfode.com
เพียร์สัน เดน โฟเด (อังกฤษ: Pierson Dane Fodé; เกิด 6 พฤศจิกายน ค.ศ. 1991) เป็นนักแสดงชาวอเมริกัน บุคคลทางอินเทอร์เน็ต และ นายแบบ เขามีชื่อเสียงจากบทบาทบรูคส์ในดิสนีย์แชนแนลเรื่อง เจสซี และรับบท อีไล ในภาพยนตร์โรแมนติกคอมเมดี้เรื่อง  Naomi and Ely's No Kiss List ปี ค.ศ. 2015 โฟเดได้แสดงเป็น Thomas Forrester ในซีรีส์ดรามาของซีบีเอสเรื่อ่ง The Bold and the Beautiful รวมถึงปรากฏตัวในเรื่อง Tacoma FD, ไดนาสตี และ The Real Bros of Simi Valley ก่อนหน้านี้โฟเดเคยแสดงเป็นนักบิน CW เรื่อง "Glamorous"
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2014 | The Assault | รีด |
| 2014 | Indigenous | เทรเวอร์ |
| 2015 | Naomi and Ely's No Kiss List | อีไล |
| 2017 | Outcasts, TheThe Outcasts | พร็อม-กอร์ |
| 2017 | MDMA | อเล็กซ์ |
| 2018 | คิลเกม | ไรอัน |
| 2020 | Reboot Camp | คีฟ |
| 2021 | The Men in My Life | คอมเพย์ซอม |
| 2022 | เดอะแมนฟรอมโตรอนโต | ชายจากไมแอมี |
แหล่งข้อมูลอื่น

เพียร์สัน โฟเด ที่อินเทอร์เน็ตมูวีเดตาเบส
เพิร์ท

บทความนี้เกี่ยวกับเมืองในประเทศออสเตรเลีย สำหรับความหมายอื่น ดูที่ เพิร์ท (แก้ความกำกวม)
เพิร์ท
เพิร์ท (อังกฤษ: Perth) เป็นเมืองหลวงของรัฐเวสเทิร์นออสเตรเลีย ในประเทศออสเตรเลีย มีประชากรอาศัยอยู่ 1,507,900 (ธันวาคม 2006) ทำให้เพิร์ทเป็นเมืองที่ใหญ่ที่สุดในรัฐเวสเทิร์นออสเตรเลีย และเป็น 3 ใน 4 ของรัฐ ความหนาแน่นของประชากรอยู่ที่อันดับที่ 4 ในออสเตรเลีย ด้วยอัตราการเจริญเติบโตร้อยละ  2.1 (2006) และคาดว่าจะเจริญได้ถึงร้อยละ 2.5 ในปี 2007
ประวัติศาสตร์

เพิร์ทถูกค้นพบโดยกัปตัน เจมส์ สเตอร์ลิง เมื่อวันที่ 11 มิถุนายน ค.ศ. 1829 เพิร์ทอยู่ชายฝั่งตะวันตกของประเทศออสเตรเลีย ติดกับมหาสมุทรอินเดีย ตั้งอยู่บนสองฝั่งของแม่น้ำสวอน (Swan River) เป็นเมืองทันสมัย ในเมืองมีตึกสูงใหญ่
ภูมิศาสตร์ และ สภาพอากาศ

เพิร์ธ ตั้งอยู่ทางภูมิภาคตะวันตกตอนใต้ของประเทศออสเตรเลีย (Western Australia) อยู่ติดมหาสมุทรอินเดีย มีสภาพอากาศ 4 ฤดูกาล ได้แก่ ฤดูร้อน จะอยู่ในช่วงเดือนธันวาคมถึงกุมภาพันธ์ มีสภาพอากาศอบอุ่นและแห้ง อาจมีฝนตกบ้างเล็กน้อย อุณหภูมิเฉลี่ยสูงสุดอยู่ที่ 29 ถึง 32°C และต่ำสุดที่ 20°C ในตอนกลางคืน ฤดูใบไม้ร่วง อยู่ที่เดือนมีนาคมถึงพฤษภาคม ช่วงกลางวันจะมีแดดจ้าและอบอุ่น กลางคืนจะมีอากาศเย็น อาจมีพายุฝนบ้างหรือความชื้นสูง อุณหภูมิเฉลี่ยสูงสุดที่ 25 ถึง 30°C ต่ำสุดอยู่ที่ 12 ถึง 15°C ฤดูหนาว อยู่ในช่วงเดือนมิถุนายนถึงสิงหาคม มีฝนตกชุก มีอากาศเย็นในเวลากลางวัน อุณหภูมิเฉลี่ยในตอนกลางวันอยู่ที่ 18 – 21°C และลดลงต่ำกว่า 10°C ในตอนกลางคืน ฤดูใบไม้ผลิ อยู่ในช่วงเดือนกันยายนถึงพฤศจิกายน มีแดดจ้าและอากาศอบอุ่น อุณหภูมิกลางวันเฉลี่ยที่ 20 ถึง 25°C และลดเหลือ 15°C ในตอนกลางคืน
แหล่งข้อมูลอื่น

City of Perth website เก็บถาวร 2008-01-05 ที่ เวย์แบ็กแมชชีน
คู่มือการท่องเที่ยว Perth (Australia) จากวิกิท่องเที่ยว (ในภาษาอังกฤษ)
Interactive Panorama: Perth เก็บถาวร 2009-12-22 ที่ เวย์แบ็กแมชชีน
| ด ค กเมืองในประเทศออสเตรเลีย |
| --- | --- |
ออสเตรเลียนแคพิทอลเทร์ริทอรี: แคนเบอร์รา (เมืองหลวงของประเทศ)
รัฐนิวเซาท์เวลส์:  อัลบูรี่  Armidale  Bathurst  Broken Hill  Cessnock  Coffs Harbour  Dubbo  Gosford  Goulburn  Grafton  Griffith  Lake Macquarie  Lismore  Lithgow  Maitland  นิวคาสเซิล  Nowra  Orange  Queanbeyan  ซิดนีย์  Tamworth  Wagga Wagga  วูลลองกอง 
นอร์เทิร์นเทร์ริทอรี:  ดาร์วิน  Palmerston  อลิซสปริงส์ 
รัฐควีนส์แลนด์:  บริสเบน  Bundaberg  Cairns  Caloundra  Charters Towers  Gladstone  โกลด์โคสต์  Hervey Bay  Mackay  Maryborough  Mount Isa  Rockhampton* Toowoomba  Townsville 
รัฐเซาท์ออสเตรเลีย:  แอดิเลด  Mount Gambier  Murray Bridge  Port Augusta  Port Lincoln  Port Pirie  Victor Harbor  Whyalla 
รัฐแทสเมเนีย:  เบอร์นี  เดวอนพอร์ท  โฮบาร์ต  ลอนเซสตัน 
รัฐวิกตอเรีย:  Ararat  Bairnsdale  Ballarat  เบนดิโก  Castlemaine  จีลอง  Hamilton  Horsham  Maryborough  เมลเบิร์น  Mildura  Moe  Morwell  Portland  Sale  Shepparton  Traralgon  Wangaratta  Warrnambool  Wodonga 
รัฐเวสเทิร์นออสเตรเลีย:  Albany  Bunbury  Geraldton  แคลกูร์ลี  แมนเจอรา  เพิร์ท
เพอร์โซนา 5 สไตรเกอร์

| เพอร์โซนา 5 สไตรเกอร์ |
| --- | --- |

ผู้พัฒนา: โอเมกาฟอร์ซ P-Studio
ผู้จัดจำหน่าย: เซกา
กำกับ: Mumon Usuda Daisuke Kaneda
อำนวยการผลิต: Daisuke Kaneda Kenichi Ogasawara
ออกแบบ: Takaaki Ogata
โปรแกรมเมอร์: Tatsuto Tsuchishita
ศิลปิน: Shigenori Soejima
เขียนบท: Takaaki Ogata Toru Yorogi Yusuke Nitta
แต่งเพลง: Atsushi Kitajoh Gota Masuoka Ayana Hira
ชุด: เพอร์โซนา ไดนาสตีวอริเออร์
เครื่องเล่น: เพลย์สเตชัน 4 ไมโครซอฟท์ วินโดวส์ นินเท็นโด สวิตช์
วางจำหน่าย: นินเท็นโด สวิตช์, เพลย์สเตชัน 4JP: 20 กุมภาพันธ์ ค.ศ. 2020 ทั่วโลก: 23 กุมภาพันธ์ ค.ศ. 2021ไมโครซอฟท์ วินโดวส์ทั่วโลก: 23 กุมภาพันธ์ ค.ศ. 2021
แนว: แอ็กชันเล่นตามบทบาท, แฮกแอนด์สแลช
รูปแบบ: ผู้เล่นคนเดียว
เพอร์โซนา 5 สไตรเกอร์ (อังกฤษ: Persona 5 Strikers) เป็นวิดีโอเกมแนวแอ็กชันเล่นตามบทบาทที่พัฒนาโดยโอเมกาฟอร์ซและ P-Studio และจัดจำหน่ายโดยแอตลัส ตัวเกมเป็นวิดีโอเกมข้ามฝั่งระหว่างแฟรนไชส์ ไดนาสตีวอริเออร์ ของโคเอะเทคโม และชุดเกม เพอร์โซนา ที่พัฒนาโดยแอตลัส เนื้อเรื่องของเกมถูกเซ็ตฉากในช่วงครึ่งปีหลังจากเหตุการณ์ในเกม เพอร์โซนา 5 (ค.ศ. 2016) และติดตามโจ๊กเกอร์และจอมโจรมายาแห่งหัวใจที่เหลือในขณะที่พวกเขาสืบสวนเหตุการณ์ลึกลับที่เกี่ยวข้องกับผู้คนทั่วประเทศญี่ปุ่น
เพอร์โซนา 5 สไตรเกอร์ วางจำหน่ายในญี่ปุ่นสำหรับนินเท็นโด สวิตช์และเพลย์สเตชัน 4 ในเดือนกุมภาพันธ์ ค.ศ. 2020 ก่อนที่จะวางจำหน่ายทั่วโลกสำหรับคอนโซลเดียวกันและไมโครซอฟท์ วินโดวส์ในเดือนกุมภาพันธ์ ค.ศ. 2021 ตัวเกมได้รับกระแสวิจารณ์ในแง่บวกจากนักวิจารณ์และขายได้มากกว่า 1.5 ล้านชุดภายในเดือนมิถุนายน ค.ศ. 2021
การพัฒนา

การพัฒนาเกม เพอร์โซนา 5 สไตรเกอร์ เริ่มขึ้นในช่วงเวลาที่เกม เพอร์โซนา 5 วางจำหน่ายในญี่ปุ่นในเดือนกันยายน ค.ศ. 2016 ซึ่งเป็นที่รู้จักในชื่อ เพอร์โซนา วอริเออร์ ตัวเกมเปิดตัวครั้งแรกในชื่อ เพอร์โซนา 5 เอส ในเดือนธันวาคม ค.ศ. 2018 และเปิดตัวอย่างเต็มรูปแบบในเดือนเมษายน ค.ศ. 2019 ตัวเกมได้รับการพัฒนาร่วมกันโดยสตูดิโอโอเมกาฟอร์ซของโคเอะเทคโมและ P-Studio ของแอตลัส และวางจำหน่ายสำหรับนินเท็นโด สวิตช์และเพลย์สเตชัน 4 ในญี่ปุ่นในวันที่ 20 กุมภาพันธ์ ค.ศ. 2020 ในชื่อ เพอร์โซนา 5 สแครมเบิล: เดอะแฟนทอมสไตรเกอร์ ตัวเกมอำนวยการผลิตโดย Daisuke Kaneda และ Kenichi Ogasawara โดย Atsushi Kitajoh จากแอตลัสและ Gota Masuoka และ Ayana Hira จากโคเอะเทคโมทำหน้าที่ประพันธ์เพลง เดโมของเกมถูกปล่อยในวันที่ 6 กุมภาพันธ์
ตัวเกมสำหรับนักสะสมสำหรับทั้งสองแพลตฟอร์มเรียกว่า "Treasure Box" ประกอบด้วยตัวเกม อาร์ตบุ๊ค เพลงประกอบ แผ่นบลูเรย์ที่มีเบื้องหลังการประพันธ์เพลงประกอบ ผ้าขนหนู กระเป๋าเดินทาง และ แพคเกจที่มีภาพประกอบใหม่ ผู้เล่นที่สั่งซื้อเกมล่วงหน้าจะได้รับชุดเนื้อหาดาวน์โหลดเพลงของชุดเกม เพอร์โซนา ฟรีที่สามารถเล่นได้ในเกม นอกจากนี้ ผู้เล่นที่มีเซฟเกมจากเกม เพอร์โซนา 5 หรือ เพอร์โซนา 5 รอยัล บนพลย์สเตชัน 4 หรือเล่นเกม ซูเปอร์สแมชบราเธอร์ส อัลติเมต บนนินเท็นโด สวิตช์จะปลดล็อกแทร็กเพลงในเกม เพอร์โซนา 5 เพิ่มเติม เกมเวอร์ชันต่าง ๆ วางจำหน่ายโดยเซกาในเอเชียตะวันออกเฉียงใต้ ฮ่องกง ไต้หวัน และเกาหลีใต้ในวันที่ 18 มิถุนายน ค.ศ. 2020 และวางจำหน่ายในอเมริกาเหนือและยุโรปในวันที่ 23 กุมภาพันธ์ ค.ศ. 2021 พร้อมกับมีการพอร์ตลงไมโครซอฟท์ วินโดวส์
การบันทึกเสียงพากย์ภาษาอังกฤษของตัวเกมมีกำหนดจะเริ่มในเดือนเมษายน ค.ศ. 2020 ก่อนที่จะล่าช้าเนื่องจากการแพร่ระบาดของโควิด 19 ต่อมานักพากย์ได้รับอุปกรณ์เสียงจากแอตลัสเพื่อให้พวกเขาสามารถทำงานที่บ้านได้
ผลตอบรับ

เพอร์โซนา 5 สไตรเกอร์ ได้รับ "บทวิจารณ์ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
ไมเคิล ไฮแฮม จาก เกมสปอต ให้คะแนนเกมที่ 8/10 โดยเขียนว่า: "องค์ประกอบอาร์พีจีของเพอร์โซนา 5 โดดเด่นในการต่อสู้แบบแอ็กชัน และแม้ว่าเนื้อเรื่องอาจไม่หวือหวามากนัก แต่จอมโจรมายาก็ยังไม่ลืมสิ่งที่พวกเขากำลังทำอยู่"
ผลตอบรับ > ยอดขาย

เพอร์โซนา 5 สไตรเกอร์ ขายได้ 162,410 ชุดในช่วงสัปดาห์แรกที่ขายในญี่ปุ่น โดยมียอดขาย 115,995 และ 46,415 ชุดบนเพลย์สเตชัน 4 และนินเท็นโด สวิตช์ตามลำดับ สิ่งนี้ทำให้เวอร์ชันเพลย์สเตชัน 4 เป็นเกมขายปลีกที่ขายดีที่สุดในญี่ปุ่นตลอดทั้งสัปดาห์ โดยเวอร์ชันนินเท็นโด สวิตช์เป็นเกมที่ขายดีที่สุดเป็นอันดับสองในประเทศตลอดสัปดาห์เดียวกัน การวางจำหน่ายในเอเชียเปิดตัวใน 5 อันดับแรกในไต้หวันและเกาหลีใต้สำหรับทั้งสองแพลตฟอร์ม โดยขายได้มากกว่า 480,000 ชุดทั่วเอเชียภายในเดือนกรกฎาคม ค.ศ. 2020  ตัวเกมขายได้กว่า 500,000 ชุดทั่วเอเชียภายในเดือนธันวาคม ค.ศ. 2020 ในสหรัฐ เกม เพอร์โซนา 5 สไตรเกอร์ เป็นเกมที่ขายดีที่สุดอันดับสามของเดือนกุมภาพันธ์ 2021 รองจากเกม Super Mario 3D World + Bowser's Fury และเกม คอลล์ออฟดิวตี: แบล็กออฟส์ โคลด์วอร์ ตัวเกมทำยอดขายได้กว่า 1.5 ล้านชุดทั่วโลกในเดือนมิถุนายน ค.ศ. 2021